**บันทึกข้อตกลงการรับเงินทุนอุดหนุนโครงการวิจัยเพื่อพัฒนาการเรียนการสอนและการวิจัยในชั้นเรียน ประจำปีงบประมาณ .............**

**โครงการวิจัย เรื่อง............................................................................................................**

**ระหว่าง**

**..................................................................................................................**

**กับ**

**มหาวิทยาลัยเทคโนโลยีสุรนารี**

ข้อตกลงนี้ทำขึ้น ณ มหาวิทยาลัยเทคโนโลยีสุรนารี ตำบลสุรนารี อำเภอเมือง จังหวัดนครราชสีมา เมื่อวันที่.....................เดือน.........................พ.ศ...............ระหว่าง มหาวิทยาลัยเทคโนโลยีสุรนารี โดยรองศาสตราจารย์ ดร.พวงรัตน์ ไพเราะ ตำแหน่ง หัวหน้าสถานพัฒนาคณาจารย์ ผู้รับมอบอำนาจกระทำการแทน ซึ่งต่อไปนี้ในข้อตกลงเรียกว่า "ผู้ให้เงินทุนอุดหนุน" ฝ่ายหนึ่ง กับ....................................................... อาจารย์ประจำสาขาวิชา................................สำนักวิชา............................... มหาวิทยาลัยเทคโนโลยีสุรนารี ซึ่งต่อไปนี้ในข้อตกลง เรียกว่า "ผู้รับเงินทุนอุดหนุน" อีกฝ่ายหนึ่ง

โดยที่ “ผู้รับเงินทุนอุดหนุน” และ “ผู้ให้เงินทุนอุดหนุน” มีวัตถุประสงค์เพื่อการดำเนินการวิจัยเพื่อพัฒนาการเรียนการสอนและการวิจัยในชั้นเรียน ของมหาวิทยาลัยเทคโนโลยีสุรนารี และนำผลที่ได้จากการวิจัยมาใช้ให้เกิดประโยชน์ในการพัฒนาการจัดการเรียนการสอนของมหาวิทยาลัยอย่างเป็นรูปธรรม ทั้งสองฝ่ายจึงได้จัดทำบันทึกข้อตกลงการส่งผลงานวิจัย โดยมีข้อกำหนดและเงื่อนไข ดังต่อไปนี้

**ข้อ ๑. ขอบเขตของข้อตกลง**

ผู้รับเงินทุนอุดหนุนโครงการวิจัยจะส่งผลงานวิจัยในรูปแบบบทความตามข้อตกลงและระยะเวลาที่กำหนดในข้อเสนอโครงการนี้ โดยผู้รับเงินทุนอุดหนุนตกลงรับเงินทุนเป็นจำนวนเงินทั้งสิ้น.............................บาท (..................................)

**ข้อ ๒. เอกสารอันเป็นส่วนหนึ่งของข้อตกลง**

ข้อเสนอโครงการวิจัยที่ขอรับเงินทุนอุดหนุนที่ผ่านการพิจารณารับรองจากคณะทำงานพิจารณาการวิจัยเพื่อพัฒนาการเรียนการสอนและการวิจัยในชั้นเรียน

**ข้อ ๓. การส่งมอบงานและการเบิกจ่ายเงิน**

การส่งมอบงานประกอบการเบิกจ่ายเงินทุนอุดหนุนโครงการวิจัย เป็นจำนวนเงิน.................................. บาท (.....................................) โดยแบ่งจ่ายออกเป็น ๒ งวด ดังต่อไปนี้

งวดที่ ๑ ร้อยละ ๖๐ จำนวนเงิน.........................บาท (.......................................) เมื่อผู้ขอรับเงินทุนอุดหนุนได้ดำเนินการดังรายการต่อไปนี้ครบถ้วน

(๑) ส่งข้อเสนอโครงการวิจัยในชั้นเรียนผ่านการพิจารณาจากคณะทำงานพิจารณาการวิจัยเพื่อพัฒนาการเรียนการสอนและการวิจัยในชั้นเรียน จำนวน ๑ ชุด

(๒) ลงนามในข้อตกลงการให้ทุนอุดหนุนโครงการวิจัยเป็นที่เรียบร้อย

งวดที่ ๒ ร้อยละ ๔๐ จำนวนเงิน.............................บาท (...................................) เมื่อผู้ขอรับเงินทุนอุดหนุนได้ดำเนินการดังรายการต่อไปนี้ครบถ้วน

 (๑) ส่งรายงานผลวิจัยในรูปแบบบทความตามรูปแบบที่กำหนดไว้ โดยผ่านการพิจารณารับรองจากคณะทำงานพิจารณาการวิจัยเพื่อพัฒนาการเรียนการสอนและการวิจัยในชั้นเรียน

 และได้รับเงินสมนาคุณนักวิจัยอีกไม่เกินร้อยละ ๒๕ ของเงินอุดหนุนโครงการวิจัยที่ได้รับ ตามเกณฑ์การจัดสรรเงินอุดหนุนโครงการวิจัยเพื่อพัฒนาการเรียนการสอนและการวิจัยในชั้นเรียน เมื่อมีหลักฐานการตอบรับให้ตีพิมพ์ในวารสารทางวิชาการ หรือมีหนังสือตอบรับให้ไปนำเสนอผลงานวิจัยซึ่งต้องมีอยู่ในเอกสารนำเสนอในการประชุมวิชาการ (ระดับชาติหรือนานาชาติ) ภายใน ๖ ภาคการศึกษา นับตั้งแต่ภาคการศึกษาที่ได้ลงนามในบันทึกข้อตกลงฯ โดยผลงานที่นำไปเผยแพร่ต้องระบุว่าได้รับทุนสนับสนุนจากมหาวิทยาลัยเทคโนโลยีสุรนารี

**ข้อ ๔. การเปลี่ยนแปลงแก้ไขเพิ่มเติม**

หากฝ่ายใดฝ่ายหนึ่งหรือทั้งสองฝ่าย ประสงค์ที่จะเปลี่ยนแปลง แก้ไข หรือเพิ่มเติมรายละเอียดของบันทึกข้อตกลงฉบับนี้ จะต้องแจ้งล่วงหน้าให้อีกฝ่ายหนึ่งทราบเป็นลายลักษณ์อักษรโดยทำบันทึกข้อความแจ้งต่อคณะทำงานพิจารณาการวิจัยเพื่อพัฒนาการเรียนการสอนและการวิจัยในชั้นเรียนทราบล่วงหน้าในเวลาอันสมควร และเมื่อทั้งสองฝ่ายเห็นชอบร่วมกันแล้ว ให้บันทึกไว้เป็นลายลักษณ์อักษร โดยให้มีผลใช้บังคับตั้งแต่เวลาที่ทั้งสองฝ่ายตกลงร่วมกัน และให้ถือเป็นส่วนหนึ่งของบันทึกข้อตกลงนี้

กรณีผู้รับเงินทุนอุดหนุนไม่สามารถดำเนินงานวิจัยให้แล้วเสร็จตามระยะเวลาที่กำหนดในข้อตกลงได้ ให้ผู้รับทุนจัดทำบันทึกแสดงเหตุผลความจำเป็นไปยังคณะทำงานพิจารณาการวิจัยเพื่อพัฒนาการเรียนการสอนและการวิจัยในชั้นเรียน ก่อนถึงวันครบกำหนดส่งผลงาน ภายใน ๓๐ วัน เพื่อขออนุมัติขยายระยะเวลา โดยระยะเวลาที่ขยายออกไปจะขยายได้ไม่เกิน ๓๐ วัน นับตั้งแต่วันครบกำหนดส่งมอบงาน

**ข้อ ๕. การบอกเลิกข้อตกลง**

เมื่อครบกำหนดการส่งมอบงานตามข้อตกลงฉบับนี้แล้ว ถ้าผู้รับเงินทุนอุดหนุนไม่สามารถทำการวิจัยต่อไปได้ หรือไม่อาจทำการวิจัยให้แล้วเสร็จได้ และผู้รับเงินทุนอุดหนุนไม่ได้ดำเนินการตามประกาศหลักเกณฑ์การพิจารณาสนับสนุนโครงการวิจัยเพื่อพัฒนาการเรียนการสอนและการวิจัยในชั้นเรียนของสถานพัฒนาคณาจารย์ หรือตามที่กำหนดไว้ในข้อเสนอโครงการวิจัยและบันทึกข้อตกลงการรับเงินทุนอุดหนุนโครงการวิจัยครบถ้วน ผู้ให้เงินทุนอุดหนุนสงวนสิทธิ์ที่จะระงับการให้ทุน และเรียกเงินทุนวิจัยที่รับไปแล้วทั้งหมดหรือบางส่วนคืน ทั้งนี้ให้อยู่ในดุลพินิจของผู้ให้เงินทุนอุดหนุน และต้องส่งเงินคืนแก่มหาวิทยาลัยภายใน ๑๕ วัน นับตั้งแต่วันที่ได้รับการแจ้งการคืนเงินจากมหาวิทยาลัย

**ข้อ ๖. ลิขสิทธิ์**

การเผยแพร่ผลงานวิจัยในชั้นเรียนให้ผ่านการพิจารณาจากคณะทำงานพิจารณาการวิจัยเพื่อพัฒนาการเรียนการสอนและการวิจัยในชั้นเรียนก่อน และให้ระบุว่าได้รับทุนอุดหนุนจากมหาวิทยาลัยเทคโนโลยีสุรนารี

ข้อตกลงนี้ทำขึ้นสองฉบับ มีข้อความถูกต้องตรงกันคู่สัญญาได้อ่านและเข้าใจข้อความในข้อตกลงโดยละเอียดตลอดแล้ว จึงได้ลงลายมือชื่อพร้อมประทับตรา (ถ้ามี) ไว้เป็นสำคัญต่อหน้าพยาน และยึดถือไว้ฝ่ายละฉบับ

 ลงชื่อ........................................................ผู้ให้เงินทุนอุดหนุน

 (รองศาสตราจารย์ ดร.พวงรัตน์ ไพเราะ)

 รักษาการแทนหัวหน้าสถานพัฒนาคณาจารย์

 ลงชื่อ........................................................ผู้รับเงินทุนอุดหนุน

 (.................................................................)

 ลงชื่อ........................................................พยาน

 (.........................................................................)

 ลงชื่อ........................................................พยาน

 (.........................................................................)